laion/Wikipedia-Exotic huggingface dataset:
আফগানিস্তান ক্রিকেট বোর্ড

আফগানিস্তান ক্রিকেট বোর্ড আফগানিস্তানের ক্রিকেটের সর্বোচ্চ ক্রীড়া নিয়ন্ত্রক সংস্থা। আফগানিস্তান ক্রিকেট বোর্ড (যার আগে নাম ছিল আফগানিস্তান ক্রিকেট ফেডারেশন) মূলত ১৯৯৫ সালে প্রতিষ্ঠিত হয়। এর সদরদপ্তর কাবুলে অবস্থিত। আফগানিস্তান ক্রিকেট বোর্ড আন্তর্জাতিক ক্রিকেট কাউন্সেলে আফগানিস্তানের প্রতিনিধি ও ২০১৩ সাল থেকে এর সহযোগী সদস্য। তার আগে সংস্থাটি আইসিসির অনুমোদন প্রাপ্ত সদস্য ছিল ২০০১ সাল থেকে। আফগানিস্তানের রাষ্ট্রপতি এসিবির প্রধান নির্ধারক হিসাবে কাজ করেন। আফগানিস্তানের অভ্যন্তরে আন্তর্জাতিকমানের সুযোগ-সুবিধা না থাকা ও যথেষ্ট নিরাপত্তার অভাবে আফগানিস্তান তাদের হোমম্যাচ দেশের অভ্যন্তরে খেলে না। আফগানিস্তান আয়ারল্যান্ডের সাথে তাদের হোমম্যাচ শ্রীলঙ্কার রংগীরি দামবুলা আন্তর্জাতিক স্টেডিয়ামে খেলেছিল। তবে অধিকাংশ ম্যাচ ইউএসই এর শারজাহ ক্রিকেট এ্যাসোসিয়েশন স্টেডিয়াম-এ খেলে থাকে। আফগানিস্তানের 'ক্রিকেটের রাজধানী' খ্যাত জালাবাদ শহরে শেরজাই ক্রিকেট স্টেডিয়াম এর কাজ চলছে। এছাড়াও দেশের দক্ষিণাঞ্চলে কাবুল জাতীয় ক্রিকেট স্টেডিয়াম ও কান্দাহার আন্তর্জাতিক ক্রিকেট স্টেডিয়াম এর উন্নয়ন কাজ চলছে। ২০১০ সালে আফগানিস্তান ক্রিকেট বোর্ডের চেয়ারম্যান আগামি দুই বছরের মধ্যে ৩৪টি ক্রিকেট গ্রাউন্ড তৈরির ঘোষণা দেন। উল্লেখযোগ্য ক্রিকেট স্টেডিয়াম সমুহ- গাজী আমানুল্লাহ খান আন্তর্জাতিক ক্রিকেট স্টেডিয়াম কাবুল জাতীয় ক্রিকেট স্টেডিয়াম কান্দাহার আন্তর্জাতিক ক্রিকেট স্টেডিয়াম (কাজ চলছে) শেরজাই ক্রিকেট স্টেডিয়াম (কাজ চলছে) আফগানিস্তান জাতীয় ক্রিকেট দল আন্তর্জাতিক ক্রিকেট ম্যাচে আফগানিস্তানের প্রতিনিধিত্ব করে। জাতীয় দল গঠন ও পরিচালনার দায়িত্ব এসিবির উপর ন্যাস্ত। আফগানিস্তানের জাতীয় দল ২০০১ সালে গঠিত হয় এবং ২০০৯ সালে বিশ্বকাপ ক্রিকেটের বাছাই পর্বে অংশগ্রহণ করে। তার আগে ২০০৮ সালে বিশ্ব ক্রিকেট লীগে অংশগ্রহণ করে। এসিবির চেষ্টায় ২০১০ সালে কুয়েতে অনুষ্ঠিত এসিসি ট্রফিতে নেপালকে হারিয়ে জয়লাভ করে। আফগানিস্তান জাতীয় মহিলা ক্রিকেট দল আন্তর্জাতিক মহিলা ক্রিকেটে আফগানিস্তানের প্রতিনিধিত্ব করে। জাতীয় মহিলা দল ২০১০ সালে গঠিত হয় যার অধিকাংশ খেলোয়াড় ছিল কাবুলের। নতুন দল হলেও দ্রুত সাফল্য পায়। তারা ২০১১ সালে কুয়েতে অনুষ্ঠিত এসিসি টি২০ -তে অংশগ্রহণ করে। আফগানিস্তান ক্রিকেট বোর্ড, আফগানিস্তান ক্রিকেট উদ্ধৃতি টেমপ্লেট ইংরেজি প্যারামিটার ব্যবহার করেছে (link) Afghanistan has a new home ground, ACC Pajhwok Afghan News - All provinces to have cricket grounds: minister ওয়েব্যাক মেশিনে আর্কাইভকৃত ৩০ ডিসেম্বর ২০১৩ তারিখে. 11 October 2010. Afghanistan and Uganda seal place in ICC Cricket World Cup Qualifier ওয়েব্যাক মেশিনে আর্কাইভকৃত ৩ মার্চ ২০১৬ তারিখে, ICC Media Release, 31 January 2009 "বিশ্ব ক্রিকেট লীগ পাচঁ বিভাগীয় অফিসিয়াল ওয়েবসাইট"। ১৯ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৫।  "Profile of Afghanistan"। এশিয়ান ক্রিকেট কাউন্সিল। সংগ্রহের তারিখ ১০ জুলাই ২০১৪।  First women's cricket team for Afghanistan[স্থায়ীভাবে অকার্যকর সংযোগ]
পালক (অবন্তী)

পালক (সংস্কৃত: पालक) প্রদ্যোত রাজবংশের দ্বিতীয় রাজা হিসেবে অবন্তী শাসন করেন। অবন্তী রাজ্যের রাজা প্রদ্যোতের পর তাঁর পুত্র পালক সিংহাসনে আরোহণ করেন। কথাসরিৎসাগর অনুসারে, পালকের রাজত্বকালে বৎস রাজ্য অবন্তীর অন্তর্ভুক্ত হয় এবং প্রদ্যোত রাজবংশের রাজপুরুষেরা কৌশাম্বী নগরীতে অবন্তীর রাজপ্রতিনিধি হিসেবে শাসনকার্য্য পরিচালনা করতেন। মৃচ্ছকটিক গ্রন্থে পালককে একজন স্বৈরাচারী শাসক হিসেবে বর্ণনা করা হয়েছে, যাকে জনগণের বিদ্রোহের ফলে সিংহাসনচ্যুত হতে হয়। Raychaudhuri, H.C. (1972) Political History of Ancient India, Calcutta: University of Calcutta
কনরাড ৎসুজে

কনরাড ৎসুজে (জার্মান: Konrad Zuse; জার্মান উচ্চারণ: [ˈkɔnʁat ˈtsuːzə]) (২২শে জুন, ১৯১০ – ১৮ই ডিসেম্বর, ১৯৯৫) ছিলেন একজন জার্মান প্রকৌশলী ও কম্পিউটিং অগ্রদূত। তার সেরা অবদান হল ১৯৪১ সালে নির্মিত জেড৩ (Z3), বিশ্বের সর্বপ্রথম কার্যকরী টেপ-রক্ষিত-প্রোগ্রাম নিয়ন্ত্রিত কম্পিউটার। ১৯৯৮ সালে প্রমাণিত হয় যে জেডথ্রি টুরিং-সম্পূর্ণ। জেড৩-কে প্রথম কম্পিউটার হিসেবে দাবী করা হয়, যদিও এটি পরবর্তীকালের যন্ত্রগুলির মত সাধারণ উদ্দেশ্যে ব্যবহারের উপযোগী ছিল না। এছাড়াও ৎসুজে ইতিহাসের সর্বপ্রথম উচ্চস্তরের প্রোগ্রামিং ভাষা লেখেন, যা প্লানকালক্যুল নামে ১৯৪৮ সালে প্রকাশিত হয়। তবে এটি ছিল একটি তাত্ত্বিক অবদান, ভাষাটি কখনোই তার জীবদ্দশায় বাস্তবায়িত হয়নি, এবং প্রথমদিককার প্রোগ্রামিং ভাষাগুলির ওপর এর প্রভাবও নগণ্য ছিল। ১৯৪৬ সালে প্রথম কম্পিউটার স্টার্ট-আপ কোম্পানি চালু করার কৃতিত্বও ৎসুজের। এই কোম্পানিটি বিশ্বের প্রথম বাণিজ্যিক কম্পিউটার তৈরি করে, যার নাম ছিল জেড৪ এবং ১৯৫০ সালে জুরিখের সুইস সরকারী প্রযুক্তি বিশ্ববিদ্যালয় এটি লিজ নেয়। দ্বিতীয় বিশ্বযুদ্ধের কারণে ৎসুজের কাজ যুক্তরাজ্য ও যুক্তরাষ্ট্রে তেমন পরিচিত ছিল না। ১৯৪৬ সালে এসে আইবিএম প্রথম তার প্যাটেন্টের ওপর আগ্রহ প্রকাশ করে। মিউনিখের ডয়েচ যাদুঘরে জেড৩ এবং জেড৪-এর প্রতিকৃতি আছে। বার্লিনের ডয়েচ টেখনিকম্যুজেয়ুম বের্লিন ৎসুজের কাজের ওপর বিশেষ প্রদর্শনীর আয়োজন করে থাকে, যেখানে তার ডিজাইন করা ১২টি যন্ত্র, এ-সংক্রান্ত আসল ডকুমেন্ট, প্লানকালক্যুল এবং ৎসুজের আঁকা একাধিক চিত্র প্রদর্শিত হয়। জন ভিনসেন্ট আটানসফ Talk given by Horst Zuse to the Computer Conservation Society at the Science Museum (London) on 18 November 2010 Konrad Zuse Internet Archive The Life and Work of Konrad Zuse – By Prof. Horst Zuse (K. Zuse's son); an extensive and well-written historical account MacTutor biography Technical University of Berlin Free University of Berlin Konrad Zuse and his computers, from Technische Universität Berlin Konrad Zuse Konrad Zuse, inventor of first working programmable computer Zuse's thesis of digital physics and the computable universe Deutsches Technikmuseum Berlin ওয়েব্যাক মেশিনে আর্কাইভকৃত ১ জুন ২০২০ তারিখে Konrad Zuse Museum Hoyerswerda ওয়েব্যাক মেশিনে আর্কাইভকৃত ১ জুন ২০২০ তারিখে Konrad Zuse and The Invention of the Computer
অবন্তীবর্ধন

অবন্তীবর্ধন (সংস্কৃত: अवन्तीवर्धन) বা নন্দীবর্ধন (সংস্কৃত: नन्दीवर्धन) বা বর্তিবর্ধন (সংস্কৃত: वर्तिवर्धन) প্রদ্যোত রাজবংশের অন্তিম রাজা হিসেবে অবন্তী শাসন করেন। পুরাণে আর্য্যকের পরে অবন্তী রাজ্যের পরবর্তী শাসক হিসেবে বর্তিবর্ধন বা নন্দীবর্ধনের উল্লেখ রয়েছে, কিন্তু এই নামগুলি সম্ভবতঃ অবন্তীবর্ধনের ভিন্ন নাম; কথাসরিৎসাগর অনুসারে, যিনি পালকের পুত্র বা নেপালী বৃহৎকথা অনুসারে, পালকের ভ্রাতা গোপালের পুত্র হিসেবে যিনি পরিচিত। মগধের রাজা শিশুনাগ অবন্তীবর্ধনকে পরাজিত করে অবন্তী রাজ্যকে মগধের অন্তর্ভুক্ত করেন। Raychaudhuri, H.C. (১৯৭২)। Political History of Ancient India। Calcutta: University of Calcutta।
শক্তি ঔষধালয়

শক্তি ঔষধালয় বাংলাদেশের রাজধানী ঢাকা শহরে অবস্থিত একটি ঐতিহ্যবাহী আয়ুর্বেদ-ভিত্তিক ঔষধালয়। এটির প্রধান কেন্দ্র পুরোন ঢাকার পাটুয়াটুলি এলাকায় অবস্থিত। ভারতীয় উপমহাদেশের প্রথম[তথ্যসূত্র প্রয়োজন] আয়ুর্বেদ গবেষণাকেন্দ্র হিসাবে শক্তি ঔষধালয় প্রতিষ্ঠিত হয় ১৯০১ খ্রিষ্টাব্দে। এর প্রতিষ্ঠাতা ছিলেন মথুরামোহন চক্রবর্তী। শুরুতে শক্তি ঔষধালয়ের প্রধান দুটি ঔষধ ছিল চ্যবনপ্রাস ও স্বর্ণসিন্দুর। একদা ঢাকার জুবিলী স্কুলের প্রধান শিক্ষক মথুরামোহন চক্রবর্তী অসুস্থ হলে লোকনাথ ব্রহ্মচারীর শরণাপন্ন হন। ব্রহ্মচারীর কৃপায় সুস্থ হলে তার নির্দেশে আয়ুর্বেদ চর্চা শুরু করেন যার ফলে শক্তি ঔষধালয় প্রতিষ্ঠিত হয়। মথুরামোহন এর আয় থেকে অর্ধেক নিয়ে জীবিকা নির্বাহ করতেন এবং বাকি অর্ধেক মানবকল্যাণে ব্যয় করতেন। ১৯৭১ খ্রিষ্টাব্দের মুক্তিযুদ্ধে বাংলাদেশ স্বাধীনতা লাভ করার পরে সরকার শক্তি ঔষধালয়ের মালিকানা গ্রহণ করে। পরে ১৯৮০ খ্রিষ্টাব্দে পুনরায় এটিকে বেসরকারি মালিকানায় ফিরিয়ে দেয়া হয়। বর্তমানে সারা দেশে শক্তি ঔষধালয় ৩৭টির অধিক শাখা রয়েছে। ঔষধ প্রস্তুতি ছাড়াও শক্তি ঔষধালয় আয়ুর্বেদ বিষয়ক পুস্তিকা "শক্তির গৃহ চিকিৎসা" প্রকাশ করে। "শক্তি ঔষধালয়, বাংলাপিডিয়া"।  "শতাব্দী পেরিয়ে শক্তি ঔষধালয়"।  সাধনা ঔষধালয় বাংলাপিডিয়ায় শক্তি ঔষধালয়
হারম্যান হলারিথ

হারম্যান হলারিথ (ইংরেজি ভাষায়: Herman Hollerith) (২৯শে ফেব্রুয়ারি, ১৮৬০ – ১৭ই নভেম্বর, ১৯২৯) একজন মার্কিন পরিসংখ্যানবিদ যিনি পাঞ্চ-কার্ডভিত্তিক যান্ত্রিক ট্যাবুলেটর উদ্ভাবন করেন যা দিয়ে কোটি কোটি উপাত্ত থেকে পরিসংখ্যান দ্রুত ট্যাবুলেট করা যেত। হলারিথ নিউ ইয়র্ক অঙ্গরাজ্যের বাফেলো শহরে জার্মান পিতা-মাতার ঘরে জন্ম নেন। সিটি কলেজ অফ নিউ ইয়র্ক এবং কলাম্বিয়া ইউনিভার্সিটি স্কুল অফ মাইন্‌স-এ পড়াশোনা করেন ও মাইনিং বা খনন প্রকৌশলী হিসেবে স্নাতক হন। ১৮৯০-এ কলাম্বিয়া বিশ্ববিদ্যালয় থেকে পিএইচডি লাভ করেন। ১৯২৯ সালে হার্ট অ্যাটাকে মারা যান। পড়াশোনা শেষ করে তিনি মার্কিন আদম শুমারি দফতরে চাকরি পান। পরবর্তীকালে ম্যাসাচুসেটস ইন্সটিটিউট অফ টেকনলজিতে শিক্ষক হিসেবে যোগ দেন। তার শ্যালক রেশম-বোনার ব্যবসায় জড়িত ছিলেন এবং তার কাছ থেকেই তিনি জাকার তাঁত (Jacquard loom)-এর কথা শোনেন। তাঁতটিতে কার্ডের ভেতরে ফুটো করে রেশম বুননের জটিল নকশাগুলি প্রোগ্রাম করা হত। এর থেকেই পরে ট্রেন টিকেটের পাঞ্চ ছবির চলন শুরু হয়, যাতে যাত্রীর বিভিন্ন বৈশিষ্ট্য (যেমন উচ্চতা ও চুলের রঙ) কন্ডাকটর টিকেটের কোণায় পাঞ্চ করে রাখতে পারতেন। এইসব উদাহরণ দেখে হলারিথ ঠিক করলেন যে আদমশুমারির তথ্য সংগ্রহকারীরাও একই পদ্ধতি প্রয়োগ করতে পারেন। তারা পাঞ্চ কার্ডে তথ্য সংগ্রহ করবেন এবং পরে এই কার্ডগুলি পরে জাকার তাঁতের অনুসরণে তৈরি করা একটি যন্ত্র দিয়ে সুবিন্যস্ত করে নেয়া হবে। ; এই উদ্ভাবনটির নতুনত্ব ছিল এই যে এক কার্ডেই কোন ব্যক্তির সমস্ত তথ্য পাওয়া যেত এবং কার্ডের ফুটোগুলি যান্ত্রিকভাবে নয়, বরং বৈদ্যুতিকভাবে অনুধাবন করা হত। ১৯১১ সালে হলারিথের প্রতিষ্ঠান আরও দুটি কোম্পানির সাথে মিলে কম্পিউটিং ট্যাবুলেটিং রেকর্ডিং কর্পোরেশন গঠন করে। পরে ১৯২৪ সালে টমাস জে ওয়াটসনের সভাপতিত্বে কোম্পানিটির নাম বদল করে রাখা হয় আইবিএম। Hollerith Vertical Sorter. Austrian, G.D. (১৯৮২)। Herman Hollerith: The Forgotten Giant of Information Processing। Columbia। আইএসবিএন ০-২৩১-০৫১৪৬-৮।  Hollerith's patents from 1889: মার্কিন পেটেন্ট ৩,৯৫,৭৮১  মার্কিন পেটেন্ট ৩,৯৫,৭৮২  মার্কিন পেটেন্ট ৩,৯৫,৭৮৩  Computer History Museum: Hollerith 1889 patent IBM Archives: Herman Hollerith IBM Archives: Tabulating Machine Co. plant Early Office Museum: Punched Card Tabulating Machines ওয়েব্যাক মেশিনে আর্কাইভকৃত ৬ মে ২০২১ তারিখে Hollerith page at the National Hall of Fame Map to his gravesite Columbia University Computing History: Herman Hollerith "Inventor of the Week" biography at Lemelson-MIT Program site ওয়েব্যাক মেশিনে আর্কাইভকৃত ১২ মার্চ ২০০৭ তারিখে ও'কনর, জন জে.; রবার্টসন, এডমুন্ড এফ., "হারম্যান হলারিথ", ম্যাকটিউটর গণিতের ইতিহাস আর্কাইভ, সেন্ট অ্যান্ড্রুজ বিশ্ববিদ্যালয় উদ্ধৃতি টেমপ্লেট ইংরেজি প্যারামিটার ব্যবহার করেছে (link) ।
বিসিপিএল

বিসিপিএল (BCPL বা Basic Combined Programming Language) একটি প্রোগ্রামিং ভাষা। মার্টিন রিচার্ড্‌স ক্যামব্রিজ বিশ্ববিদ্যালয়ে ১৯৬৬ সালে এটি ডিজাইন করেন। বিসিপিএল মূলত অন্যান্য ভাষার জন্য কম্পাইলার তৈরি করার জন্য সৃষ্টি করা হয়েছিল; এখন আর এটি ব্যবহার করা হয় না। ডেনিস রিচির জনপ্রিয় সি প্রোগ্রামিং ভাষা বিসিপিএল-এরই উত্তরসূরী। বিসিপিএল-এই প্রথম দ্বিতীয় বন্ধনী (Curly bracket) ব্যবহৃত হয়। এর আগে একই কাজের জন্য $(ও $) ব্যবহার করা হত। ভাষাটি পরিচ্ছন্ন, শক্তিশালী ও বহনযোগ্য। তাই এটির জন্য খুব সহজেই ছোট ও সরল কম্পাইলার লেখা যেত। বলা হয় এর কিছু কিছু কম্পাইলার মাত্র ১৬ কিলোবাইট আকারের ছিল। রিচার্ডস নিজে বিসিপিএল ভাষাতেই ভাষাটির জন্য একটি কম্পাইলার লেখেন এবং এটি সহজেই বহনযোগ্য ছিল সিস্টেম বুট প্রোগ্রাম লেখার জন্য বিসিপিএল কম্পাইলার তাই একটি জনপ্রিয় পছন্দ ছিল। কম্পাইলারটি বহনযোগ্য হবার পেছনে কারণ ছিল এর গঠন। এর সম্মুখ ভাগ সোর্স কোড পার্স করত এবং একটি ভার্চুয়াল মেশিনের জন্য ও-কোড তৈরি করত। আর পেছনের ভাগ ও-কোডটি ইনপুট নিয়ে লক্ষ্য যন্ত্রের জন্য যান্ত্রিক কোড তৈরি করত। নতুন স্থাপত্যের মেশিনের জন্য কম্পাইলারটির মাত্র ১/৫ অংশে পরিবর্তন করার দরকার পড়ত, যা ২ থেকে ৫ মাসেই করা যেত। প্যাসকাল ও জাভাতেও পরবর্তীকালে এই কৌশল প্রয়োগ করা হয়, কিন্তু বিসিপিএল কম্পাইলারই ছিল ভার্চুয়াল মেশিন ব্যবহারকারী প্রথম কম্পাইলার। বিসিপিএল-এর দর্শন BCPL, the language and its compiler বইতে এভাবে দেয়া আছে: The philosophy of BCPL is not one of the tyrant who thinks he knows best and lays down the law on what is and what is not allowed; rather, BCPL acts more as a servant offering his services to the best of his ability without complaint, even when confronted with apparent nonsense. The programmer is always assumed to know what he is doing and is not hemmed in by petty restrictions. বিসিপিএল-এর ডিজাইন দর্শন বি প্রোগ্রামিং ভাষা ও পরবর্তীকালে এর সূত্র ধরে সি প্রোগ্রামিং ভাষা-র ওপর বড় প্রভাব ফেলে। Martin Richards, The BCPL Reference Manual (Memorandum M-352, Project MAC, Cambridge, July, 1967) Martin Richards, BCPL - a tool for compiler writing and systems programming (Proceedings of the Spring Joint Computer Conference, Vol 34, pp 557–566, 1969) Martin Richards, Arthur Evans, Robert F. Mabee, The BCPL Reference Manual (MAC TR-141, Project MAC, Cambridge, 1974) Martin Richards, C. Whitby-Strevens, BCPL, the language and its compiler (Cambridge University Press, 1980) আইএসবিএন ০-৫২১-২৮৬৮১-৬ Martin Richards' BCPL distribution Martin Richards's BCPL Reference Manual by Dennis M. Ritchie also includes some fascinating commentary from him about BCPL's influence on C BCPL entry in the Jargon File HTML formatter (syntax coloring) for BCPL[স্থায়ীভাবে অকার্যকর সংযোগ]  (Example formatted program[স্থায়ীভাবে অকার্যকর সংযোগ])
পল অ্যালেন

পল গার্ডনার অ্যালেন (ইংরেজি: Paul Gardner Allen 1953-2018) (জন্ম ২১শে জানুয়ারি, ১৯৫৩, সিয়াটল, ওয়াশিংটন - মৃত্যু: ১৫ অক্টোবর, ২০১৮) একজন মার্কিন উদ্যোক্তা যিনি বিল গেটসের সাথে মিলে মাইক্রোসফট কোম্পানি গঠন করেন। ২০০৭ সালের তথ্য অনুযায়ী ফোর্ব্‌স ম্যাগাজিনের মতে তিনি বিশ্বের সবচেয়ে ধনী মানুষদের মধ্যে ১৯তম। অ্যালেন গেটসের সাথে মিলে ১৯৭৫ সালে নিউ মেক্সিকোর অ্যালবাকের্কিতে মাইক্রোসফট গঠন করেন এবং বেসিক প্রোগ্রামিং ভাষার ইন্টারপ্রেটার বিক্রির মাধ্যমে ব্যবসা শুরু করেন। ১৯৮০ সালে অ্যালেনের নেতৃত্বে মাইক্রোসফট ৫০,০০০ ডলারে কিউডস নামের অপারেটিং সিস্টেম কিনে নেয়। আইবিএম-এর বেঁধে দেয়া সময়সীমার মধ্যে একেবারে শূন্য থেকে কোন অপারেটিং সিস্টেম তৈরি করা গেটস ও অ্যালেন সম্ভবপর বলে মনে করেননি। তাই তারা সম্পূর্ণ কর্মক্ষম কিউডস কেনার সিদ্ধান্ত নেন এবং সেটির কোডের ওপর কিছু পরিবর্তন সাধন করে আইবিএম-এর চাহিদা পূরণ করেন। মাইক্রোসফটের এই প্রোগ্রামটিই পরবর্তীকালে আইবিএম-এর নতুন পিসিগুলোর অপারেটিং সিস্টেম হিসেবে নির্বাচিত হয় এবং ভবিষ্যতে মাইক্রোসফটের প্রসারের ভিত্তি হিসেবে কাজ করে। ২০০০ সালের নভেম্বর মাসে অ্যালেন মাইক্রোসফটের বোর্ড থেকে পদত্যাগ করেন। এরপর তিনি মাইক্রোসফটের ৬৮ মিলিয়ন শেয়ার বেচে দেন। এখনও তিনি কোম্পানিটির ১৩৮ মিলিয়ন শেয়ারের মালিক। অ্যালেন মার্কিন জাতীয় ফুটবল লীগের সিয়াটল সিহক্‌স এবং জাতীয় বাস্কেটবল লীগের পোর্টল্যান্ড ট্রেইলব্লেজার্স দল দুইটির বর্তমান মালিক। উইকিমিডিয়া কমন্সে পল অ্যালেন সংক্রান্ত মিডিয়া রয়েছে। Paul Allen official home page উপস্থিতি - সি-স্প্যানে পল অ্যালেন -তে চার্লি রোজ গ্রন্থাগারে পল অ্যালেন সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি) "পল অ্যালেন সংগৃহীত খবর এবং ভাষ্য"। দ্য নিউ ইয়র্ক টাইমস (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) পল অ্যালেন দ্য ওয়াল স্ট্রিট জার্নাল-এর সংবাদ ও ধারাভাষ্যের সংগ্রহশালা। Paul Allen entry from The Oregon Encyclopedia Paul Allen ওয়েব্যাক মেশিনে আর্কাইভকৃত ৬ জুন ২০১১ তারিখে at THOCP.net Business profile at Forbes http://www.bloomberg.com/billionaires/profile/paul-allen টুইটারে পল অ্যালেন
ধারক বন্দর

ধারক বন্দর বা ধারক টার্মিনাল হল এমন সুবিধা যেখানে ভবিষ্যৎ বা পরবর্তী পরিবহণের জন্য পণ্যবাহী ধারকে বিভিন্ন পরিবহন যানবাহনের মধ্যে যানাঁতরিত বা পণ্যস্থানান্তর করা করা হয়। পণ্যস্থানান্তর সাধারণভাবে ধারক জাহাজ এবং স্থল যানবাহনের মধ্যে হতে পারে। জলযানের ক্ষেত্রে টার্মিনালটিকে সামুদ্রিক ধারক বন্দর হিসাবে বর্ণনা করা হয়। বিকল্পভাবে, পণ্যস্থানান্তর স্থল যানবাহন, সাধারণত ট্রেন এবং ট্রাকের মধ্যেও হতে পারে, এই ক্ষেত্রে টার্মিনালটিকে অভ্যন্তরীণ ধারক বন্দর হিসাবে বর্ণনা করা হয়। ১৯৩৩ সালের নভেম্বর মাসে পেনসিলভানিয়ার, এনোলায় পেনসিলভানিয়া রেলরোড সংস্থা বিশ্বের প্রথম অভ্যন্তরীণ ধারক বন্দর চালু করে। Krzysztof Lewandowski (২০১৪)। "Czechoslovak activity to prepare European norms for containers before the Second World War" (PDF)। Acta Logistica। 1 (4): 1–7। আইএসএসএন 1339-5629। ডিওআই:10.22306/al.v1i4.25 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ধারক বন্দর সংক্রান্ত মিডিয়া রয়েছে। Destiny of a Maritime Nation, a 2018 documentary by Channel NewsAsia, discusses Singapore's 1960s shift to container traffic and interviews port workers present at the time. (Sequence covering containerization begins near time index 28:40)
জেসন রয়

জেসন জোনাথন রয় (ইংরেজি: Jason Roy; জন্ম: ২১ জুলাই, ১৯৯০) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত ইংল্যান্ডের আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। তাকে ইংল্যান্ডের সর্বাপেক্ষা উদীয়মান তরুণ খেলোয়াড় হিসেবে মনে করা হয়। ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের পক্ষে খেলছেন জেসন রয়। দলে তিনি মূলতঃ ডানহাতে শীর্ষসারির ব্যাটসম্যানের ভূমিকায় অবতীর্ণ হয়ে থাকেন। ১০ বছর বয়সে দক্ষিণ আফ্রিকা থেকে পরিবারের সাথে ইংল্যান্ডে অভিবাসিত হন। এরপর তিনি হুইটগিফ্ট স্কুলে অধ্যয়ন করেন। অনূর্ধ্ব-১১ দলের সদস্য হিসেবে সারে দলে খেলেন। ২০০৭ সালে সারে অনূর্ধ্ব-১৯ দলের পক্ষে দক্ষিণ আফ্রিকা সফরে যান। সেখানে ওয়েস্টার্ন প্রভিন্স অনূর্ধ্ব-১৯ দলের বিপক্ষে সীমিত ওভারের খেলায় দলের পক্ষে সর্বোচ্চ ৫১ রান তোলেন। ২৭ জুন, ২০০৮ তারিখে সারে প্রথম একাদশের সদস্য হিসেবে টুয়েন্টি২০ কাপে মিডলসেক্সের বিরুদ্ধে অভিষেক ঘটে তার। ২০ জুলাই, ২০০৮ তারিখে নিজের ১৮তম জন্মদিনের পূর্বে ইয়র্কশায়ারের বিপক্ষে ন্যাটওয়েস্ট প্রো৪০ লীগে লিস্ট এ ক্রিকেটে অভিষিক্ত হন। ২৪ আগস্ট, ২০১০ তারিখে গ্রেস রোডে লিচেস্টারশায়ারের বিপক্ষে প্রথম-শ্রেণীর ক্রিকেটে অভিষেক ঘটে তার। খেলায় তিনি সারে দলের প্রথম ইনিংসে সর্বশেষ খেলোয়াড় হিসেবে আউট হন। এসময় তিনি ৬৫ বল মোকাবেলা করে ৯ চার ও ৩ ছক্কার সাহায্যে ৭৬ রান তোলেন। ২০১০ মৌসুমের শেষে প্রথম একাদশের সদস্য হিসেবে সকল স্তরের ক্রিকেটে অংশ নেন ও নিজেকে প্রতিষ্ঠিত করেন। এছাড়াও দুই বছর মেয়াদে সারে দলের সাথে চুক্তিবদ্ধ হন। এ চুক্তিকে তিনি স্বপ্ন সত্য হয়েছে বলে জানান। ২৯ সেপ্টেম্বর, ২০১১ তারিখে ইসিবি কর্তৃক ২০১১-১২ মৌসুমের জন্য তাকে ইংল্যান্ড পারফরমেন্স প্রোগ্রাম স্কোয়াডের সদস্য মনোনীত করা হয়। ২০০৮ মৌসুমে সফরকারী দক্ষিণ আফ্রিকার বিপক্ষে ওভালে অনুষ্ঠিত চূড়ান্ত টেস্টে ইংল্যান্ডের টেস্ট দলে অতিরিক্ত খেলোয়াড় হিসেবে মাঠে নামেন। সেপ্টেম্বর, ২০১৪ সালে ভারতের বিপক্ষে টুয়েন্টি২০ আন্তর্জাতিকে অভিষেক ঘটে তার। ঐ খেলায় তিনি ৮ রানে আউট হন। ৮ মে, ২০১৫ তারিখে আয়ারল্যান্ডের বিপক্ষে একদিনের আন্তর্জাতিকে তার অভিষেক ঘটলেও খেলাটি বৃষ্টির কারণে পরিত্যক্ত ঘোষিত হয়। জুন, ২০১৫ সালে নিউজিল্যান্ডের বিপক্ষে ৫-খেলার ওডিআই সিরিজে খেলার জন্য তাকে অন্তর্ভুক্ত করা হয়। কিন্তু প্রথম খেলায় ইনিংসের প্রথম বলে তিনি কট আউটের শিকার হন। ২০১৭-১৮ মৌসুমের বিগ ব্যাশ লীগে যোগদানকারী জেসন রয় জাতীয় দলে যোগদান করলে জো ডেনলি সিডনি সিক্সার্সে তার স্থলাভিষিক্ত হন। "Jason Roy"। Cricinfo। সংগ্রহের তারিখ ১৫ জানুয়ারি ২০১১।  Under-19 tour[স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি"। ২২ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৫।  "England Performance Squad 2011-12"। ECB। ২৯ সেপ্টেম্বর ২০১১। ২০ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৫।  Test match substitute[স্থায়ীভাবে অকার্যকর সংযোগ] "England tour of Ireland, Only ODI: Ireland v England at Dublin, May 8, 2015"। ESPN Cricinfo। সংগ্রহের তারিখ ৮ মে ২০১৫।  http://www.espncricinfo.com/england-v-new-zealand-2015/content/story/885205.html Sydney Sixers sign Denly ওয়েব্যাক মেশিনে আর্কাইভকৃত ২০১৮-১০-২৮ তারিখে, Sydney Sixers. Retrieved 2018-01-25. উইকিমিডিয়া কমন্সে জেসন রয় সংক্রান্ত মিডিয়া রয়েছে। ক্রিকেটআর্কাইভে জেসন রয় (সদস্যতা প্রয়োজনীয়) (ইংরেজি) ইএসপিএনক্রিকইনফোতে জেসন রয় (ইংরেজি)
চন্দ্রগুপ্ত (নাটক)

চন্দ্রগুপ্ত ১৯১১ খ্রিষ্টাব্দে দ্বিজেন্দ্রলাল রায় দ্বারা রচিত শেষ ঐতিহাসিক নাটক। প্রাচীন মগধে কীভাবে চন্দ্রগুপ্ত মৌর্য্য তার কূটকৌশলী মন্ত্রী চাণক্যের সহায়তায় ধননন্দকে পরাজিত করে সিংহাসনে আরোহণ করেছিলেন, তা এই নাটকের মূল উপজীব্য। এটি দ্বিজেন্দ্রলাল রচিত অন্যতম জনপ্রিয় একটি নাটক। হিন্দু দের ইতিহাস এর অবলম্বন করে এই চন্দ্রগুপ্ত নাটক ও মবার পতন লেখা । দ্বিজেন্দ্রলাল রায় হিন্দু পুরাণ ও গ্রিক ঐতিহাসিক সূত্র থেকে এই নাটকের মূল কাহিনী রচনা করেন। সংস্কৃত নাটক মুদ্রারাক্ষস থেকে মুরা ও চন্দ্রগুপ্ত মৌর্য্যের কাহিনী গ্রহণ করা হয়েছে। এই নাটকে চন্দ্রগুপ্ত মৌর্য্য ও ছায়ার প্রেম কাহিনী ও আন্তিগোনাসের ভূমিকা সম্পূর্ণ রূপে দ্বিজেন্দ্রলালের নিজস্ব চিন্তাভাবনার ফসল। সৎভাই নন্দ দ্বারা রাজ্য হতে নির্বাসিত হলে, মগধের রাজকুমার চন্দ্রগুপ্ত মৌর্য্য সেকেন্দার শাহের সেনাবাহিনীতে যোগদান করেন, যেখানে সেলুকাস তাকে রণকৌশল শেখান। পরবর্তীকালে মলয়ের রাজা চন্দ্রকেতু, মগধের প্রাক্তন রাজপুরোহিত চাণক্য ও প্রাক্তন প্রধানমন্ত্রী কাত্যায়নের সহায়তায় চন্দ্রগুপ্ত নন্দকে পরাজিত করে মগধের সিংহাসন অধিকার করেন। চাণক্যনন্দকে হত্যা করেন। চন্দ্রকেতুর বোন ছায়া চন্দ্রগুপ্তের প্রেমে পড়েন। সেকেন্দার শাহের মৃত্যুর পর সেলুকাস এশিয়ার সম্রাট হন। তিনি একজন নির্বাসিত গ্রিক সেনানায়ক আন্তিগোনাসকে তার সেনাবাহিনীর সেনাপতি হিসেবে নিযুক্ত করেন। আন্তিগোনাস সেলুকাসের কন্যা হেলেনার প্রেমে পড়েন, কিন্তু সেলুকাস ও হেলেনা উভয়েই তাকে অবৈধ সন্তান রূপে গণ্য করে। আন্তিগোনাস গ্রিসে ফিরে গিয়ে তার মাতাকে প্রশ্ন করে সেলুকাসকে নিজের পিতা রূপে জানতে পারেন। পরে, সেলুকাস মগধ আক্রমণ করে পরাজত হন। মগধের প্রধানমন্ত্রী চাণক্য ও সেলুকাসের মধ্যকার একটি শান্তিচুক্তির ফলশ্রুতিতে চন্দ্রগুপ্ত হেলেনাকে বিবাহ করেন। চন্দ্রগুপ্তের প্রতি ছায়ার অনুরাগের কথা জানতে পেরে হেলেনা তার সঙ্গেও চন্দ্রগুপ্তের বিবাহের ব্যবস্থা করেন। ইতিমধ্যে আন্তিগোনাস গ্রিস থেকে ফিরে এসে নিজেকে সেলুকাসের বৈধ পুত্র হিসেবে ঘোষণা করেন। এবং পরে আন্টিগনস হেলেন কে নিজের ভগিনী বলে গ্রহণ করে ,এবং নিজের ভুলের ক্ষমা চাইলেন। চন্দ্রগুপ্ত নাটকে দ্বিজেন্দ্রলাল রায় রচিত ও সুরারোপিত আটটি গান রয়েছে। এগুলি হল: তুমি হে প্রাণের বঁধু আয় রে বসন্ত, তোর কিরণমাখা পাখা তুলি যখন সঘন গগন গরজে বরষে কড়কা ধারা আর কেন মিছে আশা, মিছে ভালবাসা, মিছে গেন ভাবনা ঘন তমসাবৃত অম্বর ধরণী আজি গাও মহাগীত ওই মহাসিন্ধুর ওপার থেকে কি সংগীত ভেসে আসে সকল ব্যথার ব্যথী আমি হই, তুমি হও সব সুখের ভাগী" Raha, Kironmoy (২০০১) [1978]। Bengali Theatre (3rd সংস্করণ)। New Delhi: National Book Trust, India। পৃষ্ঠা 81। আইএসবিএন 978-81-237-0649-8।  Ghosh, Ajit Kumar (২০০১)। Dwijendralal Ray। Makers of Indian Literature (1st সংস্করণ)। New Delhi: Sahitye Akademi। পৃষ্ঠা 44–46। আইএসবিএন 81-260-1227-7।  রায়, দ্বিজেন্দ্রলাল (২০০৬–২০০৭) [১৯৬৯]। "ভূমিকা: ঐতিহাসিকতা"। বন্দ্যোপাধ্যায়, সুকুমার। দ্বিজেন্দ্রলালের চন্দ্রগুপ্ত (চতুর্থ সংস্করণ)। কলকাতা: মডার্ণ বুক এজেন্সি প্রাইভেট লিমিটেড। পৃষ্ঠা ভূমিকা ১০–১৪। উদ্ধৃতি শৈলী রক্ষণাবেক্ষণ: তারিখ বিন্যাস (link) রায়, দ্বিজেন্দ্রলাল (২০০৬–২০০৭) [১৯৬৯]। "ভূমিকা: নাটকের সঙ্গীত"। বন্দ্যোপাধ্যায়, সুকুমার। দ্বিজেন্দ্রলালের চন্দ্রগুপ্ত (চতুর্থ সংস্করণ)। কলকাতা: মডার্ণ বুক এজেন্সি প্রাইভেট লিমিটেড। পৃষ্ঠা ভূমিকা ১০–১৪। উদ্ধৃতি শৈলী রক্ষণাবেক্ষণ: তারিখ বিন্যাস (link)
আবুল আহসান

আবুল আহসান (জন্ম: ২৮ ডিসেম্বর ১৯৩৬) অবসরপ্রাপ্ত বাংলাদেশী কুটনৈতিক। যিনি সার্কের প্রথম মহাসচিব হিসাবে দায়িত্ব পালন করেন। এর আগে তিনি বাংলাদেশের পররাষ্ট্র সচিব ও রাষ্ট্রদূতের দায়িত্ব পালন করেন। আবুল আহসান ১৯৬৯ সালে ঢাকা বিশ্ববিদ্যালয় থেকে অর্থনীতিতে এম.এ. প্রথম শ্রেণীতে প্রথম হন। ১৯৬২ সালে তিনি ফেসার স্কুল অব ল’ এ্যান্ড ডিপ্লোম্যাসি থেকে আন্তর্জাতিক সম্পর্ক বিভাগে এম.এ. পাশ করেন। আবুল পাকিস্তান সিভিল এ্যান্ড ফরিন সার্ভিসের পরিক্ষায় প্রথম স্থান লাভ করেন এবং ১৯৬১ সালে ফরিন সার্ভিসে যোগ দেন। তিনি বিভিন্ন কূটনৈতিক পদে দায়িত্ব পালন করেন। বাংলাদেশ স্বাধীন হওয়ার পর তিনি ৩৪ বছর দেশের বিভিন্ন প্রতিষ্ঠানের দায়িত্ব পালন করেন। সর্বশেষ তিনি ওয়াশিংটন ডিসিতে বাংলাদেশের রাষ্ট্রদূত ছিলেন। "সার্কের মহাসচিবদের তালিকা"। ২ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৫।  http://www.lakshmipur.gov.bd/en/node/545661[স্থায়ীভাবে অকার্যকর সংযোগ]
ইন্দ্র শেখর

ইন্দ্র শেখর পঞ্চকোট রাজ্য শাসনকারী শেখর রাজবংশের দ্বিতীয় রাজা ছিলেন। ইন্দ্র শেখর পঞ্চকোট রাজ্য শাসনকারী শেখর রাজবংশের প্রথম রাজা দামোদর শেখরের পুত্র ছিলেন। তিনি ১৪১ খ্রিষ্টাব্দ হতে ১৭৯ খ্রিষ্টাব্দ পর্য্যন্ত রাজ্য শাসন করেন। মুকুন্দ শেখর নামক তার এক পুত্র ছিল। রাখালচন্দ্র, চক্রবর্তী (২০১৩) [১৯৩৩]। দিলীপ কুমার গোস্বামী, সম্পাদক। পঞ্চকোট ইতিহাস (চতুর্থ সংস্করণ)। বজ্রভূমি প্রকাশনী, বিদ্যাসাগর পল্লী, সাউথ লেক রোড, পুরুলিয়া, পশ্চিমবঙ্গ -৭২৩১০১।
মুকুন্দ শেখর

মুকুন্দ শেখর পঞ্চকোট রাজ্য শাসনকারী শেখর রাজবংশের তৃতীয় রাজা ছিলেন। মুকুন্দ শেখর পঞ্চকোট রাজ্য শাসনকারী শেখর রাজবংশের দ্বিতীয় রাজা ইন্দ্র শেখরের পুত্র ছিলেন। তিনি ১৭৯ খ্রিষ্টাব্দ হতে ২২৪ খ্রিষ্টাব্দ পর্য্যন্ত রাজ্য শাসন করেন। প্রথম রামচন্দ্র শেখর, মদনমোহন শেখর ও গোপাল শেখর নামক তার তিন পুত্র ছিল। রাখালচন্দ্র, চক্রবর্তী (২০১৩) [১৯৩৩]। দিলীপ কুমার গোস্বামী, সম্পাদক। পঞ্চকোট ইতিহাস (চতুর্থ সংস্করণ)। বজ্রভূমি প্রকাশনী, বিদ্যাসাগর পল্লী, সাউথ লেক রোড, পুরুলিয়া, পশ্চিমবঙ্গ -৭২৩১০১।
প্রথম রামচন্দ্র শেখর

রামচন্দ্র শেখর পঞ্চকোট রাজ্য শাসনকারী শেখর রাজবংশের চতুর্থ রাজা ছিলেন। রামচন্দ্র শেখর পঞ্চকোট রাজ্য শাসনকারী শেখর রাজবংশের তৃতীয় রাজা মুকুন্দ শেখরের পুত্র ছিলেন। তিনি ২২৪ খ্রিষ্টাব্দ হতে ২৫৩ খ্রিষ্টাব্দ পর্য্যন্ত রাজ্য শাসন করেন। পুরুষোত্তম শেখর নামক তার এক পুত্র ছিল। রাখালচন্দ্র, চক্রবর্তী (২০১৩) [১৯৩৩]। দিলীপ কুমার গোস্বামী, সম্পাদক। পঞ্চকোট ইতিহাস (চতুর্থ সংস্করণ)। বজ্রভূমি প্রকাশনী, বিদ্যাসাগর পল্লী, সাউথ লেক রোড, পুরুলিয়া, পশ্চিমবঙ্গ -৭২৩১০১।
পুরুষোত্তম শেখর

পুরুষোত্তম শেখর পঞ্চকোট রাজ্য শাসনকারী শেখর রাজবংশের পঞ্চম রাজা ছিলেন। পুরুষোত্তম শেখর পঞ্চকোট রাজ্য শাসনকারী শেখর রাজবংশের চতুর্থ রাজা প্রথম রামচন্দ্র শেখরের পুত্র ছিলেন। তিনি ২৫৩ খ্রিষ্টাব্দ হতে ২৯০ খ্রিষ্টাব্দ পর্য্যন্ত রাজ্য শাসন করেন। শঙ্কর শেখর, নারায়ণ শেখর, গোবর্দ্ধন শেখর ও যদুনাথ শেখর নামক তার চার পুত্র ছিল। রাখালচন্দ্র, চক্রবর্তী (২০১৩) [১৯৩৩]। দিলীপ কুমার গোস্বামী, সম্পাদক। পঞ্চকোট ইতিহাস (চতুর্থ সংস্করণ)। বজ্রভূমি প্রকাশনী, বিদ্যাসাগর পল্লী, সাউথ লেক রোড, পুরুলিয়া, পশ্চিমবঙ্গ -৭২৩১০১।